Адунеи аҿы
Есышықәсатәи акультуратә-спорттә фестиваль "Абаза" аҳәаақәа ирҭагӡаны Ҟарачы-Черқьестәыла аҳҭнықалақь Черқьесск имҩаԥысит Аԥсуа-абаза жәлар ркультура амши Аԥсны аҳәынҭқарратә бираҟ амши.
Шьҭрала иадыгоу Аԥсны атәылауаҩ Исҳаҟ Кәышьха иҭоурыхтә ԥсдгьыл аҟны ирҳаз аҩызцәа ириҭаз ажәа наигӡеит – иахьа дахьынхо Финлиандиа аҳҭнықалақь Хельсинки иааиртит аԥсуа культуратә центр.
Италиа Апарламент ахыбраҿы, Рим имҩаԥысит адепутат Маттео Далль-Оссо ипресс-конференциа «Ажәларқәа рыхҳәаақәҵаразы ирымоу азин. Аԥсни Европа дуи» ҳәа темас измаз, Аԥсны ахада Аслан Бжьаниеи АААК ИА Мусса Егзакьи алархәны.
Ставропольтәи атәылаҿацә иқәынхо абазақәа ирызку адокументалтә киносахьа аҭыхрақәа рыхәҭак хыркәшоуп, афильм аҭыҵра азыԥхьагәаҭоуп ԥхынҷкәынмза аҽеиҩшамҭазы.
Москватәи аԥсуа диаспора алахәцәа Аиааира амш аҽны Урыстәыла аҳҭнықалақь аҿы имҩаԥысыз «Ԥсра зқәым архәҭа» аныҟәара рхы аладырхәит.
Аԥсуа режиссиор, аҳаҭыр зқәу АААК алахәыла Ҭемыр Ҭаниа ифильм «Сабду, аиааиразы иҭабуп» («Спасибо деду за победу») апремиера аамышьҭаь Урыстәыла арбарахьы иҭыҵит.
Абаза поет Қьрым Мыхц диижьҭеи 70 шықәса аҵра иазкыз арҿиаратә хәылԥазы мҩаԥысит Ставрополие.
Ханты-Мансииск ихыркәшахеит ашьагәыҭ жәларқәа рбызшәақәа ирызкыз жәларбжьаратәи афорум, уаҟа иалацәажәан абаза бызшәа аиқәырхареи арҿиареи азҵаара.
Мрагыларатәи аҳәынҭқарратә музеи Нхыҵкавказтәи аҟәша аҟны, Аԥсныи Адыгатәылеи ркультуратә министррақәа ирыбжьоу акультуратә усеицура аҳәаақәа ирҭагӡаны, Маиҟәаԥ имҩаԥган акультуратә-цәыргақәҵатә проект «Аԥсны. Аҭоурых, акульутра, иахьатәи аамҭа» аӡыргара.
Аԥснытәи арежиссиор Инар Нарманиа ифильм «Махаз сыхьӡуп», Миха Лакрба иновелла амотивқәа рыла иҭыху, аиааира агеит Архангельск имҩаԥысуаз жәларбжьаратәи афестиваль аҟны, аноминациа «Зметр кьаҿу асахьаркыратә фильм иреиӷьу арежиссиор» ала.